Document ID: 32007R0898

РЕГЛАМЕНТ (ЕО) № 898/2007 НА КОМИСИЯТА
от 27 юли 2007 година
за изменение на Регламент (EО) № 41/2007 на Съвета относно ограниченията за улов на трицона във водите на ЕО от зони IIa и IV на ICES
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 41/2007 на Съвета от 21 декември 2006 г. за определяне на риболовните възможности през 2007 г. и съответните условия по отношение на някои рибни запаси и групи рибни запаси, приложими във водите на Общността, и по отношение на корабите на Общността във води, за които се изискват ограничения върху улова (1), и по-специално член 5, параграф 5 от него,
като има предвид, че:
(1)
Предварителните ограничения за улова на трицона във водите на ЕО от зони IIa и IV на ICES са предвидени в приложение IА към Регламент (ЕО) № 41/2007.
(2)
В съответствие с член 5, параграф 5 от посочения регламент Комисията може да преразгледа ограниченията за улов в съгласие с научната информация, събрана през първата половина на 2007 г.
(3)
Предвид информацията, събрана през първата половина на 2007 г., ограниченията за улов на трицона в съответните зони следва да бъдат коригирани.
(4)
Следователно приложение IА към Регламент (ЕО) № 41/2007 следва да бъде съответно изменено.
(5)
Трицоната е вид с кратък живот, следователно ограниченията за улов трябва да се приложат във възможно най-кратък срок, за да се избегнат отлагания, които биха могли да доведат до прекомерен улов.
(6)
Мерките, предвидени в настоящия регламент, са в съответствие със становището на Комитета по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Приложение IA към Регламент (ЕО) № 41/2007 се изменя в съответствие с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юли 2007 година.

Labels: 11
6